b"\n_START_ARTICLE_\nUnibersidad ng Coimbra\n_START_PARAGRAPH_\nAng Unibersidad ng Coimbra (UC; Portuges: Universidade de Coimbra, [univ\xc9\xa8\xc9\xbesi\xcb\x88dad(\xc9\xa8) d\xc9\xa8 ku\xcb\x88\xc4\xa9b\xc9\xbe\xc9\x90]; Ingles: University of Coimbra) ay isang pampublikong unibersidad sa Coimbra, Portugal. Itinatag noong 1290 sa Lisbon, ito ay sumailalim sa maraming relokasyon hanggang sa ito ay permanenteng mailipat sa kasalukuyan nitong lungsod noong 1537. Isa ito sa mga\xc2\xa0pinakamatandang unibersidad na may tuloy-tuloy na operasyon sa mundo, ang pinakalumang unibersidad ng Portugal, at isa sa pinakamalaking institusyon sa mas mataas na edukasyon at pananaliksik sa bansa._NEWLINE_Ang unibersidad ay organisado sa mga walong iba't ibang fakultad\xc2\xa0ayon sa isang malawak na hanay ng mga erya, na naggagawad ng kwalipikasyon sa\xc2\xa0sining, inhenyeriya,\xc2\xa0humanidades, matematika, likas na agham, agham panlipunan, panggagamot, isports at teknolohiya. Ito ay isa sa mga tagapagtatag ng Coimbra Group, isang grupo ng mga nangungunang unibersidad sa pananaliksik sa Europa. Ang University of Coimbra ay may higit sa 20,000 mag-aaral, at naghohost sa isa sa mga pinakamalaking komunidad ng mga internasyonal na mag-aaral sa Portugal, maaring ang pinakakosmopolitanong pamantasang Portuges._NEWLINE_Noong 22 Hunyo 2013, UNESCO idinagdag ang unibersidad sa listagan ng\xc2\xa0Pandaigdigang Pamanang Pook."